## Št.:\_\_\_\_\_\_\_\_\_\_\_\_\_

REPUBLIKA SLOVENIJA

MINISTRSTVO ZA NOTRANJE ZADEVE

POLICIJA

**POLICIJSKA POSTAJA \_\_\_\_\_\_\_\_\_**

**INŠPEKTORAT ZA \_\_\_\_\_\_\_\_\_\_\_\_\_\_**

**STORILEC: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**POBUDA ZA VLOŽITEV PREDLOGA ZA ODPRAVO ODLOČBE O PREKRŠKU PO URADNI DOLŽNOSTI**

**na predlog prekrškovnega organa**

zoper

## plačilni nalog številka \_\_\_\_\_\_\_ z dne \_\_\_\_\_\_\_\_\_\_\_

**odločbo številka \_\_\_\_\_\_\_ z dne \_\_\_\_\_\_\_\_\_\_\_**

**na podlagi določil 171.a in 171.b člena Zakona o prekrških**

* *1 x*

**Izpodbijana odločba**

**1.**

Prekrškovni organ mi je z izpodbijanim plačilnim nalogom / odločbo številka\_\_\_\_\_\_\_\_\_\_\_, izdano dne \_\_\_\_\_\_\_\_\_\_, naložil plačilo globe v višini \_\_\_\_ EUR. Zoper to odločbo oziroma plačilni nalog nisem vložil pravnega sredstva, zato sem dne \_\_\_\_\_\_plačal globo v višini \_\_\_\_ EUR in stroške postopka v višini \_\_\_\_ EUR.

To globo sem moral plačati zaradi kršitve odlokov o prehajanju čez občinske meje, zaradi nenošenja maske oziroma zaradi prepovedi zbiranja, kar naj bi storil dne \_\_\_\_\_\_\_, ko sem \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

PRILOGA:

* izpodbijana prekrškovna odločba

**Pravna podlaga**

**2.**

Ustavno sodišče je z odločbo U-I-79/20 z dne 13. 5. 2021 razveljavilo določila 2. in 3. točke Zakona o nalezljivih boleznih ter več odlokov, ki so bili izdani na tej podlagi. Poleg tega so višja sodišča v več primerih odločila, da so odločbe o prekrških zaradi nenošenja maske nezakonite, saj zanje ni ustrezne zakonske podlage. Ustavno sodišče oziroma višja sodišča v Republiki Sloveniji so torej ugotovila, da so bile vse globe izdane na tej podlagi nezakonite oziroma neustavne.

Skladno z določili 171.a in 171.b členov Zakona o prekrških lahko prekrškovni organ pristojnemu sodišču predlaga odpravo ali spremembo odločbe o prekršku, če je bila med drugim ta izdana na podlagi očitnega kršenja materialne določbe v škodo storilca Zakona o prekrških ali predpisa, ki določa prekršek.

Ustavno sodišče je odpravilo odloke, ki so bili podlaga za prekršek, razveljavilo relevantna določila Zakona o nalezljivih boleznih, višja sodišča pa so ocenila, da prekrškovni organi niso imeli ustrezne podlage za izdajo prekrškovnih odločb. Zato ugotavljam, da so bile z izpodbijano odločbo očitno v mojo škodo prekršene materialne določbe Zakona o nalezljivih boleznih in odloka, ki sta bila podlaga odločbo o prekršku v tej zadevi.

**Predlog**

**3.**

Prekrškovnemu organu zato predlagam, da naj skladno z določili 171.a in 171.b členov Zakona o prekrških na pristojno sodišče vloži predlog za odpravo odločbe po uradni dolžnosti. Prekrškovni organ prosim, da naj me o vloženem predlogu obvesti v roku petnajstih dni, saj bom po izteku tega roka o svoji pobudi obvestil pristojno državno tožilstvo in mu predlagal, da naj na vas naslovi enako pobudo. Kot vam je znano, boste skladno z določili 171.b člena Zakona o prekrških pobudo na tej podlagi morali vložiti, zato seveda predlagam, da jo vložite že sedaj brez intervencije tožilstva.

Na podlagi navedenega predlagam, da naj sodišče na podlagi predloga prekrškovnega organa izpodbijano odločbo odpravi in postopek ustavi, prekrškovni organ pa naj poskrbi, da mi bo vrnjena že plačana globa.

**V \_\_\_\_\_\_\_\_\_\_, dne \_\_\_\_\_\_\_\_\_\_**

 **\_\_\_\_\_\_\_\_\_\_\_\_\_\_\_\_\_\_**